২০১৪ সালের ৫ জানুয়ারি দশম জাতীয় সংসদ নির্বাচনের আগে-পরে বিএনপি-জামায়াত দেশে ব্যাপক নাশকতা চালায়। সে সময়ে নির্বাচন ঠেকানোর ঘোষণা দেওয়া বিএনপি আগামী জাতীয় সংসদ নির্বাচনে অংশগ্রহণ নিয়ে এখনও দ্বিধাদ্বন্দ্বের মধ্যে আছে। এ অবস্থায় আবারও নাশকতার আশঙ্কা প্রসঙ্গে অর্থমন্ত্রী বলেছেন, নাশকতা করলে শাস্তি পাবে। এখন পর্যন্ত দেশে নির্বাচনের সুষ্ঠু পরিবেশ রয়েছে। কোনো সন্ত্রাসী কর্মকাণ্ড নেই। তবে কেউ নাশকতা বা সন্ত্রাসী কর্মকাণ্ড করতে চাইলে তাদের কঠোরহস্তে দমন করা হবে।